b'\n_START_ARTICLE_\nBigvanid\n_START_SECTION_\nMehanizem delovanja\n_START_PARAGRAPH_\nBigvanidi dose\xc5\xbeejo hipoglikemi\xc4\x8dni u\xc4\x8dinek z zaviranjem nastajanja glukoze v jetrih in njenega spro\xc5\xa1\xc4\x8danja v kri ter s spodbujanjem porabe glukoze v tkivih ob prisotnosti inzulina. Bigvanidi ne spodbujajo izlo\xc4\x8danja inzulina, zato sami ne povzro\xc4\x8dajo hipoglikemij in so v tem pogledu varnej\xc5\xa1i od sulfonilse\xc4\x8dnin. Zavira tudi absorpcijo glukoze iz prebavil. Ne zni\xc5\xbeuje krvnega sladkorja pri osebah, ki nimajo sladkorne bolezni.\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nPovzro\xc4\x8di lahko prebavne motnje, in sicer neje\xc5\xa1\xc4\x8dnost, bole\xc4\x8dine, driske, slabost in bruhanje, kovinski okus v ustih. Med hude ne\xc5\xbeelene u\xc4\x8dinke bigvanida spada laktacidoza.'